text: Stort fund af tyvekoster
  25 februar 2010 kl. 17.23
  Et sommerhus fuld af tyvekoster. Det syn mødte politiet, da de ransagede et sommerhus ved vestkysten.
  Tyvekosterne ligger nu på politistationen i Varde. 
  Det drejer sig blandt andet, om fjernsyn, radio og værktøj, der stammer fra et ukendt antal indbrud langs den jyske vestkyst. 
  Blandt tyvekosterne i sommerhuset var også et fuldt udstyret køkken med brune skabe og hårde hvidevarer. 
  Politiet håber, at nogle seere og læsere kan genkende tyvekosterne.
  